ב"ל 44387-07-14.08 ינואר 2015 - פסקדין
מיקומך באתר: עמוד ראשי >> חיפוש פסקי-דין >> ב"ל 44387-07-14.08 ינואר 2015
ב"ל 44387-07-14.08 ינואר 2015
44387-07-14
יגאל טימסיט
עו"ד גולדמן מימון המשיב:
עניינו של ערעור זה הוא החלטת הוועדה הרפואית לעררים (נפגעי פעולות איבה) מיום 13.5.14 אשר דחתה את ערר המערער וקבעה למערער נכות צמיתה בשיעור 0% החל מיום 29.12.08 (להלן: "הוועדה").
1.בדיון אשר התקיים ביום 6.1.15 בפני כב' הרשמת גרוס, הגיעו הצדדים להסכמה להחזרת עניינו של המערער לוועדה בהתאם להודעת המשיב מיום 11.12.14, שלפיה יהיה על הוועדה לפעול כדלקמן:
"א.הוועדה תיתן דעתה לחוות הדעת של ד"ר חפר מיום 21.12.2010 בשים לב להוראות פסק הדין מיום 14.7.13 ולפיו:
"הוועדה תשקול בשנית עמדתה הן לעניין ליקוי השמיעה והן לעניין הטנטון, תוך שתיתן דעתה להלכת בית הדין הארצי בעניין ממרוד".
ב.הוועדה תזמן את המערער וב"כ לדיון בפניה ותאפשר להם לטעון טענותיהם בעניין הנ"ל ולהגיש מסמכים רלוונטיים שמועדם קודם להתכנסות הוועדה מיום 25.7.11.
ג.החלטת הוועדה תהא מפורטת ומנומקת".
2.המחלוקת אשר נותרה בין הצדדים נוגעת לענין הרכב הוועדה.
3.לטענת המערער, יש להשיב את הדיון לוועדה בהרכב אחר היות ומדובר בוועדה אשר נעולה בדעתה ואשר פעלה בניגוד להוראות פסק הדין אשר מכוחו התכנסה (פסק דין מיום 14.7.13). לטענתו, עיון בפרוטוקול הוועדה מעלה כי הוועדה מנמקת את החלטתה באופן זהה לנימוקיה מיום 13.5.14; הוועדה שבה ומסבירה מדוע לדעתה לא נגרם נזק בעקבות הפיגוע שהוכר. הוועדה לא נתנה דעתה להלכת בית הדין הארצי בעניין ממרוד כפי שהתבקשה ולא התייחסה לכך שהיא אינה יכולה לבטל או לשלול קשר סיבתי אשר הוכר על ידי הוועדה המאשרת. בנסיבות אלה, טוען המערער כי יש להורות כי העניין יוחזר לוועדה בהרכב אחר.